ચીનની સૌથી વધુ અસર જો કોઈ દેશ પર જોવા મળતી હોય તો તે છે નેપાળ. નેપાળ અને ભૂટાનમાં ચીની પ્રભાવને રોકવા માટે મોદી સરકાર તરફથી આ દેશો માટે વર્ષ 2018-19 માં આર્થિક મદદ વધારી દેવામાં આવી હતી. ચીન, શ્રીલંકા સહિત ભારતના પડોશમાં મિલિટ્રી બેઝ બનાવી રહ્યુ છે. પાકિસ્તાન પર તો ચીનના પ્રભાવનો ઈનકાર ન કરી શકાય. ચીન-પાકિસ્તાન ઈકોનોમિક કોરિડૉર (સીપીઈસી) દ્વારા ચીન સંપૂર્ણપણે પાકિસ્તાનમાં દાખલ થઈ ચૂક્યુ છે. ત્યાં સુધી કહેવામાં આવે છે કે પાકમાં ટૂંક સમયમાં ચીનની કોલોની જોવા મળશે. ચીને અફઘાનિસ્તાનમાં 210 મિલિયન ડૉલર, મ્યાનમારમાં 2.52 ડૉલર, બાંગ્લાદેશમાં 13.87 બિલિયન ડૉલર, શ્રીલંકામાં 3.111 બિલિયન ડૉલર, નેપાળમાં 1.34 બિલિયન ડૉલર, માલદીવમાં 970 મિલિયન ડૉલર અને પાકિસ્તાનમાં 12.79 બિલિયન ડૉલરનું રોકાણ કર્યુ છે.